Bona Jornada de Debuts :: CEVILASSAR.CAT\nCevilassardedalt > Bona Jornada de Debuts\nBona Jornada de Debuts\nDEBUTS AMB BONES SENSACIONS I INTERROGANTS\nLa primera jornada de lliga per a Juvenils i Filial va tenir dues històries ben diferents però, al cap i a la fi, unes sensacions de caire força positiu per ambdues categories. Mentre el Juvenil 'A' no pasava de l'empat (3-3) davant la Juventus, el CEVILASSAR 'B' aconseguir golejar (7-0) a un pobre Atlètic de Masnou.\nDebut històric i remuntada per la història\nEl nostre Juvenil 'A' va començar el seu perible per la Preferent de pitjor manera impossible: als 7 minuts de partit ja havia encaixat dos gols i veia com un 0-2 li posava molt coll amunt el debut en lliga. Aquests dos primers gols van ser badades defensives que no es pot permetre un equip que milita en aquestes categories, ja que tots els equips compten amb molta pólvora i no acostumen a desaprofitar les ocasions de gol. La Juventus es va avançar gràcies a una excel·lent rematada de cap en un còrner. Tres minuts més tard faria el 0-2 després de una mala situació defensiva dels nostres que va permetre que un jugador mataroní es quedés sol al balcó de l'àrea per col·locar-la al pal esquerre d'Andrés Rodenas. Però el show de desgràcies no s'acabava aquí, perquè abans de la mitja part la Juventus acabaria fent el 0-3 després d'una nova errada defensiva en què els nostres van perdre una pilota a una zona perillosa i el davanter de la Juventus només va haver de superar al nostre porter.\nAl principi parlàvem de sensacions de caire força positiu també en el partit del Juvenil 'A'. Obviament això no serà pel què es va fer a la primera part, la qual es motiu d'autocrítica dins el jove vestuari, sinó que aquestes bones sensacions ens les deixa una segona part que possiblement mai oblidarem i que ens va demostrar a tots del què és capaç aquest equip. La Juventus va anar apagant-se a poc a poc i els nostres van començar a agafar més força a mida que anava passant el temps (cal comentar que Genís Mejías va realitzar molts canvis per tal de fer reaccionar a l'equip). I cap al tram final de partit es va consumar el què tothom s'olorava: el camí de la remuntada. Dos gols seguits dels nostres juvenils (minut 67 i minut 70) van posar contra les cordes a una Juventus que a partir d'aquell moment només es dedicaria a defensar i a perdre temps amb múltiples simulacions de lesions i faltes per tallar el joc.\nPerò el punt àlgid del debut històric a la Preferent encara estava per arribar: el gol de l'empat. Era el minut 94 i Andrés Rodenas, porter del CEV, pujava a rematar el darrer dels córners del partit. Pilota centrada al primer pal i.... GOOOOOOOOL del Vilassar! Gol del mateix porter, gol d'un Andrés Rodenas que embogia amb la celebració d'un golàs que poques vegades s'ha vist en un camp de futbol (a l'estil Palop a la UEFA)\nAmb aquest gol del porter del Vilassar de Dalt va acabar el partit (pots veure el gol a través d'aquest enllaç). El CEV acabava de remuntar un 0-3 en contra i malgrat saber que s'han de corregir moltíssimes coses, els jugadors entrenats per Genís Mejías marxaven contents al vestuari, conscients de què amb més atenció i més treball són capaços de fer allò que pugui semblar més impossible: remuntar un partit molt complicat i fer-ho amb un gol del porter, a la heroíca i al final del partit.\nAra els nostres hauran de desplaçar-se fins a la Bisbal d'Empordà, on allà s'hi enfrontaran aquest dissabte (16h) al Bisbalenc. El desplaçament es farà en autocar i tots aquells qui volgueu esteu convidats (places limitades) a viatjar amb l'equip (consulteu les condicions, informeu-vos i demaneu les reserves de plaça a Josep López, en horari d'oficina del CEV: de 18h a 21h)\nGolejada d'escàndol del filial\nMillor debut podríem dir que impossible. El CEVILASSAR 'B' rebia a l'Atlètic de Masnou 'B' en el primer partit de lliga de la categoria de 4a catalana i conscient de què estava obligat a debutar amb una bona imatge el nostre filial va sortir al camp a menjar-se al rival. El resultat al finalitzar la primera part ja era de 3 gols a 0 i amb un bon joc desplegat. Però la sentència vindria només començar la represa, amb uns 10 primers minuts de futbol excel·lent per part dels nostres jugadors i amb dos gols més que posarien el 5-0 en l'electrònic just abans del minut 55 de partit. A partir de llavors poca història més: dues expulsions d'uns jugadors visitants desesperats pel resultat i dos gols més dels nostres per arrodonir amb el 7-0 un bon debut a la lliga.\nEn declaracions a Fora de Joc, Josué Molina (entrenador del filial), va reconèixer tenir "bones sensacions" després d'aquesta golejada però alhora també admet que el resultat li crea "molts interrogants" perquè creu que el 7-0 és "una barreja entre el nostre bon joc i un rival que possiblement no lluitarà per les posicions capdavanteres".\nAquesta setmana tenen la primera prova de foc: segona jornada de lliga i desplaçament al complicat camp de l'Àguila (diumenge 12h).


SINDICALISTES PER LA SOBIRANIA: Sindicalistes per la Sobirania s´adhereixen a la Manifestació de dissabte reclamant unes millors infraestructures\nSindicalistes per la Sobirania s´adhereixen a la Manifestació de dissabte reclamant unes millors infraestructures\nSindicalistes per la Sobirania, plataforma que agrupa sindicalistes dels diversos sindicats catalans (CCOO, CGT, IAC, Intersindical-CSC, UGT de Catalunya, USTEC) s´adhereix a la manifestació convocada per la Plataforma pel Dret de Decidir, demà dissabte reclamant unes "infraestructures dignes" per Catalunya.\nLa manifestació del dia 1 de desembre no ha d´èsser una simple escenificació de la justa indignació dels ciutadans de Catalunya, també hauria de ser una expressió ferma i decidida de la nostra voluntat de fer-nos grans, d'exigir la llibertat de poder prendre les decisions, per poder exigir als nostres governants responsabilitat en la gestió d'aquesta voluntat popular.\nEls sindicats catalans no es poden quedar en la defensa passiva i discreta de la sostenibilitat i el transport públic. Ara més que mai cal que liderem conjuntament amb d''altres organitzacions de la societat civil la defensa del transport públic i d'una mobilitat sostenible planificada i coordinada des de la proximitat.\nAra més que mai, hem d´exigir uns transports públics dignes per les treballadores i treballadors catalans.\nRepresentants de Sindicalistes x la Sobirania, (amb destacats sindicalistes i dirigents de la I-CSC, CCOO i de la UGT), aniran a la capçalera de la manifestació formada per membres de la societat civil.\nenviat per Moisès Rial Medina @ 16:13\nManifest de l'11 de setembre de SxS\nEntrevista a Cesc Poch i Sergi Perelló\nMés de 400 adhesions en 14 dies\nSalutació de José Elorrieta, secretari general d'E...\nPresentació de Sindicalistes per la Sobirania


La Piazzetta 1 Rosolina Mare Itàlia - Ofertes d'hotels amb els MILLORS DESCOMPTES EN LÍNIA\nMés informació sobre La Piazzetta 1\nDissenyat tant per oci com per negoci, La Piazzetta 1 està situat idealment a Rosolina Mare; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Piazzetta 1 també ofereix moltes instal.lacions per enriquir la seva estada a Rosolina Mare. Habitació familiar són només algunes de les comoditats que fan que La Piazzetta 1 sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara aire condicionat, balcó/terrassa, nevera, plat de dutxa, rentadora per satisfer els clients més exigents. L'hotel ofereix meravelloses instal.lacions d'oci com piscina exterior que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a La Piazzetta 1.


La cullerada: La nova guerra freda\nEl President xinès visita avui els Estats Units. No puc evitar que les imatges em recordin aquelles trobades entre Reagan i Gorbatxov que, de petit, veia per la tele. I és que l'ambient és el mateix. Desconfiances, suspicàcies i mirades per sobre l'espatlla.\nTot i que segueixen sent comunistes contra capitalistes, el canvi d'enfocament de la Xina en els darrers anys fa que ja no es tracti d'una diferència d'enfocament polític i econòmic, sinó de dues maneres d'entendre el model productiu capitalista. Uns, els acomodats, busquen producció de qualitat, amb sous més o menys decents pels treballadors i desorbitats pels directius, amb defensa dels drets humans (de fronteres endins). Els altres, els nous rics, amenacen aquest model amb produció massiva, de baixa qualitat, amb empleats gairebé esclaus, que fan jornades inacabables per sous irrisoris i tallen el cap als dissidents.\nEl darrer paràgraf pot portar a la interpretació que estic a favor dels Estats Units. Res més lluny de la realitat. Estic satisfet que per primer cop des de la caiguda de l'URSS, hi hagi algú que toqui el voraviu a l'economia del tiet Sam, però em sap greu que qui ho faci sigui una nova potència que ho és a costa d'explotar un poble que diu protegir.\nEl cas és que avui, tornarem a veure els dos presidents mirant-se de reüll, un dient que no baixarà del pedestal de líder de superpotència, i l'altre advertint-lo que no jugui amb foc, que els que manen segueixen sent ells. I mentrestant, el món s'ho mira de lluny però amb atenció, preguntant-se cap on conduïrà aquest nou enfrontament.\nMentre no ens porti cap a una nova guerra freda o alguna cosa que se li assembli...\n19 de gener, 2011 07:31\naviat li tocarà a Catalunya ser la nova supereconomia del planeta, no?\n19 de gener, 2011 08:19\nNo hi ha res de bo en l'expansionisme de la Xina. :(\n19 de gener, 2011 10:48\nEl dia que Xina desperti el món tremolarà (Napoleó) i em sembla que ja s'està despertant...\n19 de gener, 2011 10:59\nGuerra freda? Si, com la que hi ha entre àrabs i jueus, que no paren de fer negocis!\n19 de gener, 2011 11:29


Anna Ricci estrena demà a Madrid una composició de Xavier Carbonell\nLa mezzosoprano catalana interpreta al Centre Reina Sofia «Dobre»\nAssumpta Bassa | 07 febrer 1999\nEl centre d'Art Contemporani Reina Sofia de Madrid acull demà a partir de les 19.30 hores un concert de música contemporànea a càrrec de la mezzosoprano, Anna Ricci i la percussionista Pilar Subirà. El compositor català Xavier Carbonell, resident a Balears, hi tindrà un paper important perquè s'estrenarà una de les seves obres creada per a l'ocasió amb el titol Dobre.\n«Anna Ricci és la cantant més avantguardista d'aquest segle i una de les veus més importants. La composició la vaig fer especialment per ella. Dobre és un text enigmàtic que parla de la mort d'una forma molt simbòlica, és una poesia de Fernando Pesoa, del qual som un gran admirador. Està adaptat en funció del text per donar-li dramatisme i potenciar-lo». Així parlà Xavier Carbonell.\nAquest concert de música contemporània és un homenatge a Xavier Joaquim, un gran percussionista que va finir el 23 d'octubre de 1996. La resta seran interpretacions d'altres compositors com Ramon Barce, Jordi Rossinyol, Albert Cerdà entre altres. Es té previst fer un enregistrament del concert.\nAnna Ricci va guanyar l'any passat el premi de cultura dins l'àmbit musical que atorga la Generalitat. És una de les veus més apreciades del pais.


But I still have'nt found what I'm lookin'for | Pregaria.cat\nBut I still have'nt found what I'm lookin'for\nPer EloiA on dc., 24/07/2019 - 07:00\n0 - Però enlloc no he trobat el que estic buscant\nHe escalat les muntanyes més altes\nNomés per estar amb tu.\nHe corregut, m'he arrossegat\nHe enfilat aquetes muralles de la ciutat\nAquestes muralles de la ciutat\nPerò encara no he trobat\nEl que estic buscant.\nHe besat llavis de mel\nHe sentit la curació en les puntes dels seus dits\nCremaven com foc\n(Estava) cremant al seu interior.\nHe parlat el llenguatge dels àngels\nHe sostingut la mà d'un dimoni\nFeia calor a la nit\nJo estava fred com una pedra.\nCrec que el Regne vindrà\nLlavors tots els colors es fondran en un\nEs fondran en un.\nMalgrat tot, jo encara estic corrent.\nVas trencar els llaços\nVas trencar les cadenes\nPortat la creu de la meva vergonya\nOh de la meva vergonya, tu saps que jo ho crec.\nEsperant el Regne que ja ve\nAquest és un dels grans temes del irlandesos U2, els quals s’han caracteritzat entre d’altres coses per no defugir el tema religiós de forma explícita en algunes de les seves cançons. En aquesta cançó es planteja el tema de la recerca espiritual. Aquesta es realitza en diferents àmbits, des de la ciutat a les relacions se parella passant per la creença en Jesucrist. Si hi ha alguna cosa que el protagonista sap del cert és que el Regne vindrà, que aquest portarà a la comunió i que Crist porta al seu damunt la creu de les seves vergonyes, o el que tradicionalment s’anomena pecat.\nUn tret característic de la recerca espiritual és que aquesta no s’acaba mai. Passa com amb la utopia o l’endinsament en el Misteri, quan més avances cap a ella més distància hi trobes i més perdut estàs. Per això no li escau a l’home amb el seu propi esforç aconseguir allò que no pot abastar, només és un regal que s’ofereix per la fe, tot i que l’home té la necessitat imperant de cercar-lo.\nLa recerca espiritual és un tret característic de totes les religions. Aquí tens la pregària “Busco el teu nom” de Ibn-Arabi (Múrcia 1165 – Damasc 1240), un místic sufí que va adaptar al català el grup musical Arass a l’àlbum “Els tres esglaons de l’amor”.\n“Així, entre les roques, sobre les muntanyes, busco el teu nom.\nBusco el teu nom, com el busquen els ocells, volant pels cels, els peixos nedant pel mars.\nCom l'home que estima i desitja busco el teu nom. Com l'home que estima i desitja busco el teu nom …Déu\nEstimo el teu nom, canto les teves lloances, agraeixo i dic com ets. Estimo el teu nom.\nHe conegut el món i les coses, he aprés, però malgrat tot, ja no conec res…\nEl meu cap està despullat, descalços els meus peus. A tot hi renuncio, però encara busco el teu nom.\nAmb la veu de tots aquells que t'estimen i et criden: estimo el teu nom!\nCom l'home que estima i desitja busco el teu nom. Com l'home que estima i desitja busco el teu nom …Déu”


SERGI CONTRÍ: Somnis porucs.\nHe somiat de nou el diluvi poruc de les casualitats,\nles guitarres i les piragües a vora mar.\nSargantanes vora les sèquies,les parets i les mans.\nI sòn els planetes i les fulles de més tardors les que em cerquen\nmentre em creixen els brots tendres i nous.\nI són el pol·len i la pols dels llibres pendents,\nles cançons que mai escriuré.\nAllò que ja no m'afecta i que deixaré per més endavant,\nquan fluisca si es donen de nou les casualitats distants.\nSergi Contrí Contacta'm a 3:39


Portal de transparència - Ajuntament de Benissanó\nHome > Portal de transparència\nBenvinguts i benvingudes al Portal de la Transparència de l’Ajuntament de Benissanó.\nEl municipi de Benissanó vol convertir-se en un model de transparència i de bon govern en la gestió municipal, per aquest motiu, aquest Ajuntament ha introduït aquest nou apartat de Portal de Transparència en la nova pàgina web municipal.\nLa informació disponible en aquest portal ha sigut seleccionada tenint en compte tant la Llei Estatal 19/2013, de 9 de desembre, com la Llei Autonòmica 2/2015, de 9 d’abril, de Transparència, Bon Govern, i Participació Ciutadana.\nAquest Portal no està concebut com una foto fixa, sinó que està en permanent canvi per a adaptar-se tant a les sol·licituds d’informació pública fetes pels ciutadans com als canvis normatius.\nLes administracions municipals són sens dubte les més pròximes als ciutadans i és per això que hem de donar exemple impulsant accions de govern com aquesta, amb la qual pretenem impulsar una administració més moderna i pròxima a totes les persones.\nDes del nostre Ajuntament continuarem treballant per a adequar-nos a la normativa vigent en relació amb la transparència i el bon govern, amb l’objectiu d’ampliar i reforçar la transparència, garantitzant el dret d’accés a la informació relativa a la nostra activitat pública i establint les obligacions de bon govern que hem de complir tots els responsables públics.\nConfie que la seua visita al nostre portal de transparència els resulte satisfactòria i l’ajude a conéixer un poc més tota la gestió del nostre municipi.


1 L’augment dels cursos Blockchain a les millors universitats americanes\n1.4 Berkeley Califòrnia\nAra les universitats ofereixen nombrosos cursos i recursos basats en blockchain. Des dels conceptes bàsics fins als negocis i l’enginyeria, cada universitat proporciona el seu propi enfocament únic sobre la criptomoneda. Amb milers de oportunitats de la carrera en tecnologia blockchain, els estudiants es preparen. IBM, Visa, Intel i moltes altres grans empreses contracten enginyers de programari blockchain.\nEn aquest article esbossarem diferents cursos i material universitari posats a disposició del públic. Si actualment no assistiu al MIT ni a Stanford, no us preocupeu, encara hi ha cursos, recursos i informació en aquest article.\nAl final d’aquest article hi haurà un examen final, així que preneu notes i pareu molta atenció.\nPrinceton ofereix una criptomoneda d’11 setmanes curs a través de Coursera. Tot i que el curs complet requereix que pagueu, hi ha alguns vídeos que podeu veure de franc aquí. Aquests són els temes tractats al curs:\nIntroducció a Crypto i Cryptocurrencies\nCom Bitcoin aconsegueix la descentralització\nMecànica de Bitcoin (transaccions, script, blocs i la xarxa peer-to-peer)\nCom emmagatzemar i utilitzar bitcoins\nBitcoin i anonimat\nComunitat, política i regulació\nTrencaclosques alternatius de mineria\nBitcoin com a plataforma\nAltcoins i l’ecosistema de la criptomoneda\nEl futur del bitcoin?\nLa característica més important del curs de Princeton és que està disponible per a tothom i tothom. Té ressenyes aclaparadorament positives i us haurien de proporcionar una base tècnica sòlida sobre com funcionen els bitcoins i els altcoins.\nAquesta propera escola adopta un enfocament diferent de les criptomonedes amb un per descomptat titulat Dret i negoci de Bitcoin i criptomonedes. El curs se centra en la logística de l’ús real de Bitcoin al món empresarial. Abasten els temes següents:\nOrigen i funció de Bitcoin\nNaturalesa i inestabilitat dels diners creats pel banc\nBitcoin i economia monetària\nAltres vehicles de pagament no bancaris\nUtilitzar Bitcoin com a consumidor\nUtilitzar Bitcoin com a empresa\nTractament legal de Bitcoin\nRegulació del comerç de Bitcoin\nTambé s’espera que el curs afegeixi temes addicionals, ja que la criptomoneda és un espai en constant desenvolupament. Si cerqueu un pla d’estudis més detallat del que cobrirà NYU, podeu fer una ullada aquí.\nEl MIT proporciona vídeos i demostracions interactives per entendre millor el hash i afegir blocs a la cadena de blocs. Podeu trobar els seus recursos aquí.\nEl MIT també va publicar diversos articles sobre criptomonedes, com ara “Quan els primers adoptants no adopten”, “Les ofertes inicials de monedes i el valor de les fitxes criptogràfiques”, “Algunes economies senzilles de la cadena de blocs” i moltes més. Podeu descarregar els papers completament aquí.\nBlockchain a Berkeley és una organització dirigida per estudiants que imparteix un curs de criptomoneda de pregrau de codi obert. Podeu trobar més informació sobre el seu curs aquí. “L’objectiu d’aquest curs és superar la forta corba d’aprenentatge de la criptomoneda. Al final d’aquest curs, entendreu com funcionen les criptomonedes i les idees, les tecnologies i les organitzacions que en brollen. ” També “organitzen la reunió de criptografia més gran a East Bay”. Si voleu obtenir més informació sobre les seves xerrades tecnològiques, tutorials per a desenvolupadors i recursos, doneu una ullada aquí.\nCornell ofereix dos cursos i una gran quantitat de recursos interessants creats pels seus professors. El primer per descomptat és CS 5437: Principis i pràctica de les criptomonedes.\n“Una introducció als conceptes teòrics i a les preocupacions pràctiques de les cibermonedes. Els temes inclouen hash, signatures criptogràfiques, xarxes d’igual a igual, consens distribuït amb proves de treball i la seguretat i privadesa de les cibermonedes. També es discuteixen l’ús i l’ecosistema de Bitcoin, la història de la moneda digital, l’economia i els aspectes legals ”.\nLes diapositives de la primera conferència són creatives i són relativament fàcils de seguir. Els podeu trobar aquí.\nEl segon per descomptat s’ofereix és CS 5094: blockchains, criptomonedes i contractes intel·ligents. El curs intenta dissipar el mite que Bitcoin és un nínxol per a criminals i se centra en la innovació tecnològica.\nEl curs tracta els temes següents:\nMecànica dels algorismes de consens\nProva del treball i consens bizantí\nAlgorismes de signatura digital\nProves de coneixement zero (com les que s’utilitzen a Zcoin)\nEvolució de Bitcoin i el seu ecosistema\nMaquinari de confiança\nDret contractual del món real\nCriptomonedes i delicte\nNo hauria d’estranyar que Johns Hopkins ofereixi un curs de criptomoneda ja que el seu professor Matthew D. Green va inventar Zerocoin, un protocol relacionat amb la privadesa implementat per primera vegada a Zcoin. Els seus per descomptat es diu Blockchains i Cryptocurrencies.\n“Aquest curs presentarà als estudiants les criptomonedes i la principal tecnologia subjacent de Blockchains. El curs començarà amb els antecedents rellevants en criptografia i després procedirà a cobrir els avenços recents en el disseny i aplicacions de cadenes de blocs. Aquest curs hauria d’atreure principalment a estudiants que vulguin investigar en aquesta àrea o que vulguin crear noves aplicacions a més de blockchains. També hauria d’atraure aquells que tinguin un interès casual en aquest tema o que estiguin generalment interessats en la criptografia. S’espera que els estudiants tinguin maduresa matemàtica “.\nEl diapositives de cada conferència estan disponibles, però, sens dubte, voldreu que segueixin alguns antecedents matemàtics o informàtics.\nDe Duke per descomptat, Innovació i Criptoventures, no cobreix simplement els conceptes bàsics del bitcoin. El curs explora l’impacte empresarial del bitcoin i la interrupció de la tecnologia. El curs explica com la cadena de blocs “condueix a la possibilitat d’alteracions no només en finances (accions, bons, etc.), sinó també en dret (contractes simples) i altres camps. Fins i tot és possible crear el que es coneix com una corporació autònoma distribuïda, essencialment un programa informàtic autònom que dóna feina a persones i desenvolupa negocis com ho faria una corporació “.\nCom que el curs adopta un enfocament menys tècnic, no hi ha requisits previs per registrar-se. Tracten els temes següents a les conferències:\nMites i fets de Bitcoin\nBlockchains (inclosos els bits compartits, les monedes de colors i les cadenes laterals)\nRiscos (escalabilitat, 51% d’atac, poc líquid)\nComprensió i previsió de la interrupció (inclosos exemples d’economia compartida)\nEls diners i la llei\nEntorn normatiu (blanqueig de diners i coneixeu les lleis dels vostres clients)\nCriptografia (claus comunes, intercanvi de claus Diffie-Hellman, RSA)\nEl professor, Campbell R. Harvey, proporciona nombroses lectures i recursos útils al lloc web de la classe aquí.\nDuke també té Duke Blockchain Lab, dirigit per estudiants organització amb un cicle de conferències blockchain. En el passat, van fer conferències sobre els temes següents:\nQuè és Bitcoin? Per què m’hauria d’importar??\nComprensió de Blockchain\nIBM presenta: Enterprise Blockchain\nConceptes bàsics sobre comparació de criptomonedes i inversions\nCrypto Ventures i la llei\nPodeu trobar les diapositives d’aquestes conferències, així com informació sobre les properes conferències al seu lloc aquí.\nI, finalment, arribem a Stanford amb la seva conferència anual sobre blockchain i curs de criptomoneda. La conferència Blockchain Protocol Analysis and Security Engineering “explorarà l’ús de mètodes formals, anàlisi empírica i modelització de riscos per comprendre millor la seguretat i el risc sistèmic en protocols de cadena de blocs. El nostre objectiu és fomentar la col·laboració multidisciplinària entre professionals i investigadors en protocols blockchain, sistemes distribuïts, criptografia, seguretat informàtica i gestió de riscos “.\nLes diapositives i els recursos de 2017 i el 2018 ho són posat a disposició al públic si voleu veure què us vau perdre.\nDe Stanford per descomptat es titula Monedes Bitcoin i Crypto. “Aquest curs tracta els aspectes tècnics de l’enginyeria de programari segur, les interaccions del sistema amb cripto-monedes i el consens distribuït per a la fiabilitat”. Més concretament, el curs tracta els temes següents:\nProtocols de consens\nEstratègies i incentius miners\nProposta de regulacions de Bitcoin\nCom s’ha promès, aquí teniu un fragment de l’examen final de Stanford. Vegeu com ho faríeu.\nDesprés de llegir aquest article, si voleu fer deures, aquí teniu els de Stanford primera tasca. Si voleu completar tots els deures i projectes, podeu descarregar-los aquí.\nAquestes universitats estan per davant del subministrament de material relacionat amb la cadena de blocs. Els altres instituts educatius ara hauran de jugar al dia, ja que la demanda d’enginyers de blockchain i de negocis relacionats amb blockchain només augmentarà. Fins i tot si no esteu matriculat en aquestes universitats, us proporcionen material de codi obert més que suficient per abordar pel vostre compte. Si busqueu una carrera en tecnologia blockchain, comenceu a llegir i comenceu a codificar. De la mateixa manera que una cadena de blocs ha de començar des del primer bloc, el vostre camí ha de començar a partir d’aquest primer llibre.


Castalla redueix de cinc a dos els col·legis electorals per el 10-N - ESCAPARATE DIGITAL\nCastalla redueix de cinc a dos els col·legis electorals per el 10-N\nL'Ajuntament de Castalla ha decidit reunificar les meses electorals per als pròxims comicis del 10 de novembre per tal de reduir la despesa que suposa a nivell municipal la celebració d'unes noves eleccions, que seran les terceres en aquest any.\nFins ara, els votants de Castalla podien a acudir a votar a la Casa de Cultura, col·legi Maria Assumpta, col·legi Rico Sapena, escola de Música i l'antiga Biblioteca municipal, cinc col·legis electorals al municipi que obrien en diumenge i que suposaven una despesa de seguretat i neteja extraordinària. A més, per organitzar les meses electorals ubicades en els centres escolars calia desmuntar les aules (taules i cadires) i tornar-les a muntar de matinada perquè el dilluns següent a la cita electoral, els alumnes pogueren continuar la seua activitat educativa.\nAmb la reunificació, els votants del municipi acudiran el 10 de novembre a dos llocs, bé a l'auditori municipal o a la Casa de Cultura, segons els corresponga per districte.\nL'Ajuntament té previst realitzar una campanya informativa durant la setmana prèvia a la cita electoral perquè tots els ciutadans que vagen a votar tinguen clar on anar.


Revolucionaris, la cursa ha començat!\nEl 25 de septiembre de 2015, els líders mundials van adoptar un conjunt d'objectius globals per erradicar la pobresa, protegir el planeta i assegurar la prosperitat per a tots com a part d'una nova agenda de desenvolupament sostenible. Cada un d'aquests objectius té unes fites específiques que caldrà assolir en els propers quinze anys.\nPer assolir aquestes fites, tot el món hi ha de contribuïr: governs, sector privat, societat civil i persones com vosaltres.\nA l'escola volem aportar el nostre granet de sorra per aconseguir assolir els objectius. I és per això que cada mes fem protagonista un dels objectius. El coneixerem a fons i proposarem accions a desenvolupar per aconseguir-lo.\nUn cop conegut l'objectiu protagonista, cada classe proposarà accions a realitzar tant a casa com a l'escola i les durà a la pràctica. Accions de les que caldrà recollir evidències. Per cada evidència entregada a final del mes la classe aconseguirà un BeanCoin que li permetrà avançar en la cursa més esbojarrada del mil·leni.\nI atenció famílies! Vosaltres també hi podeu participar. Feu a casa accions relacionades amb l'ODS protagonista i aconseguiu BEANCOINS per a la classe del vostre fill/a\nAquest mes de gener l'ODS protagonista és l'ODS 2: FAM ZERO. posar fi a la fam, aconseguir la seguretat alimentaria i millorar la nutrició i promoure l'agricultura sostenible.\nNosaltres hi podem contribuir fent compres racionals: productes de proximitat, de km.0 i de temporada, no malbaratant aliments i practicant la cuina de reaprofitament.\nFeu-vos fotografies i entregueu-les als capitans mongeta de la vostra classe, pengeu-les a les xarxes socials o envieu-nos-les a larevolucioverda@santramonnonat.org; compartiu amb nosaltres receptes de reaprofitament; compartiu adreces, pàgines web, app que ens facilitin assolir els objectius... i aconseguiu a canvi les preuades BEANCOINS!\n@ecoFEP @eco_FEP #escolesSostenibles @escolesXESC @escolesFEP #larevolucioverda #eskamotverd #somlallumqueesquerda #thebeanrace #ODS2 #famzero


Les oportunitats de la crisi - Cambra de Comerç de Manresa\nInici > Blog > Les oportunitats de la crisi\nPortem un llarg període de provisionalitat, i durant massa temps els nostres representants no han pres les decisions adients per afrontar els problemes del país. Deu ser culpa del cicle electoral sens fi que els manté paralitzats, pel risc de perdre vots si cometen errors. Vet aquí un punt feble de la nostra democràcia, que compartim amb altres nacions habituades al desgovern. Si aquest coincideix amb moments crítics, pot acabar pagant-se durant més d’una generació. També és greu quan un líder s’equivoca i els seus, en lloc de fer-lo rectificar, li riuen les gràcies. La partitocràcia és una imperfecció de la democràcia.\nUna primera oportunitat: fem el sistema més personal, menys de partits. Ja no cal mimar-los com en temps de la democràcia incipient, quan sense partits forts semblava que no perduraria.\nEls temors electorals fan sovint que la presa de decisions es limiti a aquelles que han sigut consensuades. Fet particularment freqüent en matèria econòmica i laboral. El consens sempre és desitjable, però en moments crítics en què ningú vol afluixar malgrat tothom sap on són les causes dels problemes, les decisions de mínims són massa mediocres per resoldre res. Si no hi ha capacitat d’arribar a acords sobre els grans problemes, hem de dir que la nostra democràcia està malalta? I el malestar i la precarietat socials en serien la febre?\nUna nova oportunitat: deixem-nos de tacticismes i anem de dret a resoldre els problemes.\nLa necessitat fa reaccionar i algunes administracions s’han posat les piles. Però també ha fet reaccionar la ciutadania, no sols contra les decisions que comencen a ser dràstiques, sinó intentant proposar canvis al sistema. És bona la reacció, sempre que es faci per canals sensats.\nTercera oportunitat: sembla que hem trencat l’apatia social, fins ara manifesta en l’abstenció i el desinterès. Aprofitem-ho per animar el debat social en lloc de menysprear-lo, que ens farà una societat més viva. No destruïm la societat civil, fomentem-ne la participació.\nEl malestar es focalitza en els ajustaments pressupostaris i el rescat del sistema financer, dient que es retalla als ciutadans per pagar els excessos de l’administració i la banca, i que al final tot ve manegat pels creditors internacionals. Quelcom hi ha de cert, però ningú explica que encara que ens prorroguessin els préstecs internacionals, no n’hi hauria prou: com que gastem més del que ingressem (tenim dèficit), de moment necessitem demanar més crèdit fins que aconseguim equilibrar els comptes amb els ajustaments i la millora de la competitivitat. Cal poder vendre a fora més del que comprem. I evidentment, si no donem seguretat de retorn dels crèdits, ningú ens en deixarà més.\nTambé és una oportunitat: comuniquem, expliquem les coses pel seu nom, que això integra, motiva i evita percepcions distorsionades i manipulables. No dubtem tant de la maduresa dels ciutadans. I donem suport als que creen riquesa, però visualitzem austeritat a tots nivells.\nBen segur que si aprofitem oportunitats com aquestes farem un bon pas per deixar un país millor per a la següent generació.\nconjuntura | crèdit | crisi | oportunitat | política


Només un propietari es beneficia de la reducció de l'IBI per llogar a estudiants - Diari de Girona\nNomés un propietari es beneficia de la reducció de l'IBI per llogar a estudiants\nUna vintena de persones s'han pogut acollir a les bonificacions per posar els pisos a lloguer social a Salt\nsalt | l.fanals 26.02.2015 | 07:39\nNomés un propietari de Salt ha pogut beneficiar-se de la bonificació del 50% en l'impost de béns immobles (IBI) per haver cedit el seu habitatge a la borsa de ?lloguer per a estudiants. De fet, s'han rebut tres peticions, però dues s'han hagut de desestimar perquè no complien amb els requisits. En canvi, fins a 21 propietaris es beneficiaran de les bonificacions (també del 50%) per haver cedit les seves vivendes a la borsa de lloguer social de l'Ajuntament.\nAquest any és el primer en què s'oferien bonificacions del 50% a les persones que cedissin pisos perquè fossin llogats a estudiants. El regidor d'Hisenda, Albert Casellas (CiU), admet que la resposta rebuda ha estat més aviat "discreta", però ho veu normal perquè es tracta del primer any. "Hem obert camí, i és normal que haguem rebut poques sol·licituds perquè els propietaris no n'han estat massa al cas", assenyala. A més, Casellas admet que alguns propietaris són reticents a llogar els pisos a estudiant, però confia que de cara als propers anys podran anar consolidant aquesta iniciativa.\nEn canvi, el regidor explica que la cessió per a habitatge social està "molt més arrelat, perquè porten anys beneficiant-se'n si tenen un pis buit que no necessiten per a ús propi". Per això, una vintena de peticions han estat acceptades enguany per a beneficiar-se d'aquesta bonificació. En qualsevol cas, Casellas recorda que tots aquests pisos estan gestionats per l'Oficina d'Habitatge de l'Ajuntament, que vetlla pel seu bon estat.\nLa bonificació de l'IBI per als habitatges que es posin a disposició dels estudiants universitaris o de grau superior és una iniciativa de Salt per aconseguir que tots aquells joves que ara estudien al municipi (per exemple a l'ERAM o a l'EUSES) o a Girona optin per viure a la vila. D'aquesta manera, el consistori vol que "facin vida a Salt i transformin l'ambient" del poble per aprofitar tot allò positiu que té en l'àmbit cultural, com el teatre o la bibioteca, les diferents instal·lacions esportives i el teixit comercial. A més, l'objectiu és que no hi hagi pisos buits, ja que això "no interessa a ningú". La bonificació té una durada de tres anys, ja que a partir del quart es considera que el propietari haurà comprovat els beneficis de tenir el pis llogat a estudiants.


Noticies - El regidor de Cultura i Turisme de l'Ajuntament de Manresa assistirà al primer fòrum ignasià a Azpeitia\nEl regidor de Cultura i Turisme, Joan Calmet, encapçalarà una delegació de l’Ajuntament de Manresa que serà demà i dijous a Azpeitia (Guipúscoa) per participar en el I Fòrum del Camí Ignasià, unes jornades tècniques que tenen per objectiu donar a conèixer la gestió turística del camí ignasià a Euskadi, així com el projecte estratègic Manresa 2022, que commemora els 500 anys de l’estada de sant Ignasi de Loiola a Manresa.\nLes activitats s’iniciaran el dimecres al Santuari de Loiola amb la presentació del camí ignasià i la seva importància com a producte de turístic. Hi participaran Arantza Madariaga, directora general de Basquetour-Agencia Basca de Turismo; i Patrick Torrent, director executiu de l’Agència Catalana de Turisme.\nPosteriorment, es recorrerà l’inici del camí des de la Casa Torre dels Loiola, que serà el quilòmetre 0 de la ruta. Hi participaran la consellera de Desarrollo Económico y Competitividad del govern basc, Arantxa Tapia, el regidor de Cultura i Turisme de l’Ajuntament de Manresa, Joan Calmet; i l’alcalde d’Azpeitia, Eneko Etxeberria.\nTot seguit es visitarà la nova oficina d’informació als pelegrins i el grup escultòric d’Oteiza, situat en un preciós paratge on sant Ignasi va pregar davant la imatge dela Verge d’Arantzatzu abans d’iniciar el camí. La jornada finalitzarà amb la visita a la casa de sant Ignasi i al Santuari de Loiola.\nEl I Fòrum del Camí Ignasià continuarà dijous amb les jornades tècniques, on la delegació de l’Ajuntament de Manresa explicarà el projecte estratègic Manresa 2022, una intervenció que anirà a càrrec de Sònia Puyol, coordinadora del projecte; i Esperança Holgado, cap de la Unitat de Turisme i Promoció de la ciutat.\nA la mateixa jornada es presentarà la ponència marc “La peregrinació com a experiència turística: motivacions i percepcions del pelegrí ignasià”, dirigida per Marina Abad, professora de la facultat de Ciències Socials i Humanes de la Universitat de Deusto.\nHi haurà també altres ponències, com la de la ruta “Huellas de Teresa de Jesus”; la de “Montserrat i el camí ignasià”, que anirà a càrrec de Josep Altayó, director general d’Agrícola Regional SA, l'empresa que gestiona el complex turístic de Montserrat; i, finalment, la del pla director “Camino Ignaciano en Euskadi”.


Torrent posa en marxa el seu Pla Local de Gestió de Residus Domèstics i Assimilables | Valencia Extra\nAmb la finalitat de millorar el servei de recollida de fem i facilitar la separació en origen, l’Ajuntament de Torrent posarà en marxa el procés participatiu del Pla Local de Gestió de Residus Domèstics i Assimilables. Es tracta d’una iniciativa perquè entre tota la ciutadania s’aconseguisquen els objectius de reciclatge que marca la normativa de residus en vigor recollint i atenent les propostes dels veïns i veïnes.\nDes del consistori es considera primordial que els col·lectius locals participen en el disseny de millores en el sistema actual, atés que la seua visió és fonamental en l’hora de definir els aspectes rellevants que facen que el sistema dissenyat siga efectiu, eficient i adequat per a totes i tots.\nPer això, es realitzarà una primera sessió informativa que tindrà lloc a la sala d’actes de l’Ajuntament el pròxim 22 de setembre a les 19 h. Per a respectar les mesures de seguretat necessàries per la COVID-19, és necessària la inscripció prèvia.\nEl projecte continuarà el 6 d’octubre amb una sessió participativa a la sala de cívica de l’Antic Mercat, després de la qual s’obrirà un període de participació online des del 7 d’octubre fins al 7 de novembre.


Avís legal | Amics\nDe conformitat amb el que estableix la normativa vigent de protecció de dades de caràcter personal, i en concret amb el Reglament (EU) 2016/679 del Parlament i del Consell Europeu (RGPD), relatiu a la protecció de les persones físiques pel que fa al tractament de dades personals i a la lliure circulació d’aquestes dades i la Llei Orgànica 3/2018, de 5 de desembre, de Protecció de Dades Personals i Garantia dels Drets Digitals (LPODGDD), us informem que les vostres dades personals seran tractades i gestionades d’acord amb la normativa esmentada i amb la màxima confidencialitat per la responsable del tractament de les dades personals, la FUNDACIÓ CATALANA PER A LA RECERCA I LA INNOVACIÓ (en endavant, FCRI)\nLa finalitat principal del tractament de les seves dades personals, és gestionar les aportacions de fons, i incorporar les seves dades personals a la base de dades de la FCRI per poder-los facilitar informació sobre els actes i activitats que creiem que puguin ser del seu interès tan per correu electrònic com per correu convencional, sempre que així ens ho autoritzi, marcant la casella corresponent. La conservació de les dades a la nostra base de dades és indefinida mentre vostè no les cancel·li.\nLes persones titulars de les dades personals podran exercir gratuïtament els drets d’accés, rectificació, supressió, portabilitat de les seves dades i la limitació o oposició al seu tractament. Aquests drets podran ser exercitats per les persones titulars o, si escau, per qui les representi, mitjançant sol·licitud escrita i signada, dirigida a l’adreça següent: FUNDACIÓ CATALANA PER A LA RECERCA I LA INNOVACIÓ, passeig Lluís Companys, 23, 08010 – Barcelona, o a l’adreça electrònica lopd@fundaciorecerca.cat. La sol·licitud ha d’incloure les dades següents: nom i cognoms de la persona titular de les dades personals, domicili a efectes de notificacions, fotocòpia del DNI o passaport, tot indicant com a referència Ref. ‘LOPD FCRI’ així com el contingut del dret que es desitja exercir.\nTambé informar-li que podrà retirar el consentiment per al tractament en qualsevol moment.\nEls titulars de les dades, garanteixen que són majors d’edat i que la informació facilitada és exacta i veraç. Seran els únics responsables de la veracitat i correcció de les dades incloses, quedant l’FCRI exonerada de qualsevol responsabilitat sobre això.\nSi considera que, per un motiu fundat, hem vulnerat algun dels seus drets, l’informem que té el dret i pot adreçar-se a les Autoritats de Control per tal de reclamar-ho, en aquest cas, a l’”Agencia Española de Protección de Datos”.


Centenars de santcugatencs participen a la manifestació de Brussel·les\nper Cinta Caballé i Mireia Puente fa 3 mesos\nLa manifestació en defensa de la República tindrà lloc aquest dijous, 7 de desembre\nLa concentració ha aplegat milers de catalans FOTO: Núria Sagalés\nCentenars de santcugatencs s'han desplaçat aquests dies a Brussel·les per participar a la manifestació sobiranista d'aquest dijous, 7 de desembre al matí.\nTal com demanaven ANC Sant Cugat i Òmnium Sant Cugat, a les 9.45 del matí, centenars de veïns i veïnes de Sant Cugat s'han aplegat a la place de Saint Pierre, davant de la Llibrairie Saint Pierre. La manifestació, en la qual s'han concentrat milers de catalans ha començat al parc del Cinquantenari amb destí a la place Schumann, davant la seu de la Comissió Europea i del Consell de la Unió Europea.\nLa tinenta d'alcalde de Cultura, Carmela Fortuny, que aquest dimecres recollia la bandera de reconeixement oficial de Ciutat Europa de l’Esport 2018 a Brussel·les, ha participat a la manifestació. Fortuny ha destacat en declaracions al TOT Sant Cugat que "una vegada més, sortim al carrer els catalans i les catalanes per defensar les nostres institucions, els nostres drets i la nostra llibertat. Ara més que mai, reivindicar que nosaltres tenim un govern legítim, part d'ell encara a la presó, part d'ell a l'exili, i d'altres alliberats però amb unes condicions que no són de plena llibertat. Per tant, reivindicar també que el nostre govern legítim i el nostre president, que és Pugidemont, sigui vist a tot el món amb aquest clam que avui farem tots plegats. La veritat és que és emocionant què està passant avui a Brussel·les. Les llàgrimes salten, però d'energia. Tota aquesta indignació que tenim, avui es convertirà en energia i el món ens veurà, i Europa que escolti".\nPer la seva banda el membre de l'ANC Sant Cugat, Francesc Picas ha expressat que "esperem que hi hagi molta gent amb molta il·lusió i que serveixi per despertar la consciència europea que està molt reticent a tot el procés. I que això continuï i sigui unànime perquè tothom vagi a votar el dia 21 i puguem treure un resultat molt bo".\nXavier Palet, coordinador de l'ANC Sant Cugat, s'ha mostrat content pel que està passant a Brussel·les. "És una gran festa per la llibertat i per la democràcia i per la independència al nostre país i per demostrar a Europa, fora de les manipulacions i les interferències informatives de l'Estat espanyol, poder demostrar a Europa i al món qui som".\nImatges de santcugatencs presents a la manifestació\nFOTO: Núria Sagalés\nMembres de l'ANC amb la tinenta d'alcalde de Cultura, Carmela Fortuny FOTO: C. Caballé\nUna família santcugatenca FOTO: C. Caballé\nMés de 200 persones surten de Sant Cugat cap a Brussel·les amb autocars de l'ANC


El Sant Andreu, gran dominador dels relleus dels nacionals d’hivern | Esport Andreuenc\nPortada Natació El Sant Andreu, gran dominador dels relleus dels nacionals d’hivern\nEl Sant Andreu, gran dominador dels relleus dels nacionals d’hivern\nRedactor: Guillem AdalidData: 26/11/2017 Secció: NatacióCap comentari\nLa tercera jornada del Campionat d’Espanya d’Hivern ha seguit portant alegries al Club Natació Sant Andreu. Els seus representants han estat els grans dominadors de les proves de relleus imposant-se al 4×100 masculí i femení. Individualment, cal destacar Mario Navea campió Espanya, el seu segon or a la competició; Jèssica Vall, que ha batut el rècord del campionat als 200 braça; Lidon Muñoz, que ha volat durant la final dels 50 papallona i ha estat la campiona i Àfrica Zamorano, que ha brillat als 200 estils. En total l’esquadra andreuenca ha acumulat 10 medalles en el penúltim tram del certamen.\nLa primera alegria andreuenca ha arribat durant la final dels 200 femení. Lidon Muñoz s’ha penjat la plata finalitant la final amb una excel·lent marca de 1’57”35. La barcelonina no ha pogut amb Melani Costa, que s’ha quedat molt a prop de la mínima europea (1’56”58) i tercera ha estat Nadia González , 1.58.31), assolint la millor marca nacional de 17 anys.\nEn el 200 braça masculí, Mario Navea (59.48) ha finalitzat per davant de Bruno Ortiz Cañavate (59.59) i de Jaime Morote (1’00”90). En el 200 femení, or per a Jèssica Vall (1.05.81), rècord del Campionat i prop del d’Espanya que va registrar fa poc a Tòquio. Per darrere, han quedat Evelyne Álvarez (1.07.24) i Marina García (1.07.79).\nEn el 50 papallona femení, el triomf ha estat per Lidón Muñoz (27.01) davant Judit Ignacio (27.26) i Carmen Herrero (27.42). La millor marca nacional dels 17 anys l’ha fet Alba Guillamon (27″63).\nL’andreuenc Roger Serradell s’ha proclamat subcampió dels 100 esquena (53″69) arribant just per darrere de Jorge Martín, el guanyador de la prova, (53″44) . El bronze ha estat per Francisco Segura finalitzant en 53″99.. En apartat femení, Àfrica Zamorano (59.65) s’ha imposat a Tamara Fredes (1’00”01) i a Coloma de Bordons (1.00.42).\nEn els 200 estils femení hi ha hagut doblet andreuenc al pòdium. Àfrica Zamorano s’ha proclamat campiona d’Espanya i Jèssica Vall ha obtingut el bronze quedant just per darrere de Catalina Corrio (2’12”47).\nEl Sant Andreu també ha estat el gran dominador dels relleus i a la tercera jornada s’ha imposat a les dues proves. En el 4×100 lliure masculí, l’equip andreuenc ha guanyat de forma molt ajustada (3’15”59) al Canoe (3.15.84) i tercer ha estat el SEK 3.17.13. En el 4×100 femení, victòria també per al club andreuenc, encara que en aquest cas de forma més àmplia (3’40”51) per davant de CN Terrassa (3’44”77) i CN Sabadell (3’45”07).\nFotografia: Jèssica Vall durant una prova de braça | Silsphotography\nEtiquetes: Àfrica ZamoranoCampionat d'Espanya de Natació d'HivernJéssica VallLidon MuñozMario Navea\nVictòria de prestigi sobre la botzina


Oques Grasses, Momo i Sense Sal, caps de cartell de la Festa Major de Castellar | NacióSabadell\nfesta major castellar\nOques Grasses, Momo i Sense Sal, caps de cartell de la Festa Major de Castellar\nUna cercavila d'entitats de cultura tradicional i popular i un pregó a càrrec de l'entitat Suma i Borja Sand Artist donaran el tret de sortida a la festa\nper Redacció, 14 d'agost de 2019 a les 12:00 |\nOques Grasses, Momo, O'Funk'Illo, Joan Rovira i Sense Sal són els caps de cartell de la Festa Major 2019 de Castellar del Vallès, un esdeveniment que tindrà lloc oficialment del 6 al 9 de setembre. El programa d'enguany inclourà més d'un centenar d'activitats, comptabilitzant també alguns actes previs i posteriors que s'han organitzat durant la primera quinzena de setembre.\nLa colla de Diables de l'Esbart Teatral, els Tucantam Drums, els Castellers de Castellar i els grups de Ball de Gitanes i Ball de Bastonsdonaran la benvinguda a la Festa Major, amb una cercavila que, divendres 6 de setembre, a partir de les 19.30 h, farà un recorregut que anirà des de la plaça de Catalunya fins a la plaça d'El Mirador.\nEn aquest espai, l'entitat solidària Suma+ Castellar, que aposta per la millora de recursos per a la diversitat a les aules, serà l'encarregada de dur a terme el pregó de Festa Major. L'acte, que començarà a les 20.30 h, comptarà amb la participació de Borja Sand Artist (Companyia Ytuquepintas), que oferirà un espectacle a mida per a l'ocasió amb música en viu i projecció en directe a partir de dibuixos realitzats amb sorra sobre una taula de llum artesanal.\nJust a continuació, a les 21 hores, tindrà lloc un dels plats forts d'aquest any: l'actuació a la mateixa plaça d'El Mirador d'Oques Grasses, un dels conjunts amb més ressò de l'escena musical catalana del moment. La formació osonenca oferirà a Castellar un dels concerts de la gira Fans del sol, nom que rep el seu quart disc.\nConcerts a El Mirador\nA més, la plaça d'El Mirador també serà l'escenari de dos concerts més. Dissabte 7 de setembre, a les 23 hores, hi actuarà el grup Momo, una de les bandes més destacades de tribut a Queen, que des de l'any 2000 ha ofert més de 700 concerts i que recordarà diferents èpoques de la trajectòria de la mítica formació que integraven Freddie Mercury, Brian May, George Deacon i Roger Taylor. El concert tindrà lloc just després de la projecció a la fresca de la pel·lícula Bohemian Rhapsody, biopic que explica l'ascens meteòric de la banda, des de la seva formació a principis dels anys 70 i fins al concert Live Aid de 1985.\nI diumenge 8 de setembre serà el torn de Joan Rovira, que presentarà el seu tercer disc, Dies millors, en un concert en què també repassarà alguns dels seus èxits anteriors. El concert d'aquest artista ebrenc que combina el mestissatge festiu amb la música d'autor començarà a les 23 hores.\nL'espai de l'entitat Vilabarrakes, al costat de l'Skate Park, també acollirà diversos plats forts de la Festa Major. Entre d'altres, dissabte 7 de setembre hi actuarà O'Funk'illo. Aquest veterà grup sevillà de funk va reaparèixer el 2018, 20 anys després de la seva creació, per presentar el disc doble 20 Años Ajierro & 30 Amigos Embrutessío, que conté tots els seus èxits enregistrats novament amb col·laboradors de luxe. El mateix dia hi haurà concert de Bemba Saoco, un grup que l'any passat va publicar el seu primer àlbum, Crújelo, produït per Marc Parrot, i que barreja ball, missatge social i ritmes de diferents tendències.\nUn altre dels grups coneguts que passaran per l'Espai Vilabarrakes serà Sense Sal, diumenge 8 de setembre. La formació, creada a Terrassa l'any 2010, es defineix com a "grup pop folk happy epic electronic trap milenial del Vallès". També aquella nit hi actuarà el grup Eko Versions.\nDivendres 6 de setembre, l'entitat també es farà càrrec de l'organització del Correlokals, una de les activitats més multitudinàries de la Festa Major, que enguany arriba a la 14a edició i que començarà a les 22.15 hores des de l'Era d'en Petasques.\nUn total de 107 activitats\nEl programa d'enguany inclou un total de 107 activitats (les mateixes que l'any passat), organitzades en un 73% per entitats. Per la seva banda, l'Ajuntament assumeix l'organització del 20% de les propostes, mentre que el 7% restant va a càrrec de privats.\nA banda de tots els concerts citats anteriorment, la música també arribarà de la mà de propostes com el concert d'havaneres protagonitzat pel grup cubà Havàname, integrat per un trio vocal femení, que tindrà lloc el divendres 6 de setembre. El mateix dia, els Amics dels 80's celebraran la desena edició de la Trobada Amics dels 80's i 90's, amb el DJ David Fuentes. Entre d'altres, Mucca Failate tornarà a ser present a la Festa Major (dissabte 7 de setembre), l'entitat SonaSwing organitzarà un concert amb Angué & Her Hot Jazz Trio (diumenge 8 de setembre) i La Principal de la Bisbal repetirà participació per catorzè any consecutiu.\nUna altra de les novetats destacades de la Festa Major 2019 és la concentració de bona part de les activitats familiars a la plaça de la Fàbrica Nova. Així, en aquest espai, la mainada podrà gaudir d'Asteroid, una proposta de teatre de carrer a càrrec de la companyia Campi qui pugui (dissabte 7 de setembre, al matí), de l'espectacle de circ i pallassos Set up, de la companyia Los Barlou (dissabte 7 de setembre, a la tarda), i dels contes desplegats dins un camió El secret de la nana (diumenge 8 de setembre) o la Jornada de la Infància (dilluns 9 de setembre). Fora d'aquest espai, també destaca l'organització d'un Escape Room per part de l'entitat Suma+ Castellar a l'escola FEDAC Castellar (dissabte 7 de setembre).\nEn nombre d'activitats, les més abundants seran un any més les relatives a l'esport, que sumen un total de 37 ofertes organitzades majoritàriament per les entitats esportives, amb el suport de la Regidoria d'Esports. No hi faltaran les tradicionals activitats de participació popular, com la 37a Cursa Popular (dissabte 7 de setembre), l'11a Bicicletada de Festa Major o el 21è Tast d'Excursionisme (ambdós, diumenge 8 de setembre).\nL'edició d'enguany inclourà a més altres actes com ara una Marató de donació de sang durant tot el divendres 6 de setembre a l'Auditori Municipal, a càrrec del Banc de Sang i Teixits. També destaca la representació de l'obra El rei borni, a càrrec de l'Esbart Teatral (dissabte 7 i diumenge 8 de setembre, a l'Ateneu) o l'Street Market Castellar impulsat per Comerç Castellar (diumenge 8 de setembre).\nEl tradicional Castell Focs, que serveix per cloure la Festa Major, serà dilluns 9 de setembre.\nCultura, Festa Major Castellar del Vallès


SettingsBots And Payments\nVoleu eliminar la informació d'enviament i ordenar als proveïdors del pagament que eliminin les dades de les vostres targetes? Tingueu present que Telegram mai no emmagatzema aquestes dades.\nArtur, Apr 24, 2021 at 10:38\nVoleu eliminar la informació d'enviament i ordenar als proveïdors del pagament que eliminin les dades de les vostres targetes? Tingueu presenten compte que Telegram mai no emmagatzema aquestles dades de les targetes.\nVoleu eliminar la informació d'enviament i ordenar als proveïdors del pagament que eliminin les dades de les vostres targetes? Tingueeniu present que Telegram mai no emmagatzema aquestles dades de les targetes.\nArtur, Mar 3, 2019 at 19:15\nVoleu eliminar la informació d'enviament i ordenar als proveïdors del pagament que eliminin les dades de les vostres targetes? Tingueu present que Telegram mai no emmagatzema aquestles dades de les targetes.\nAleix 🎗✏, Jun 3, 2020 at 00:06


Nía Murtal: de febrer 2010\nEren les 20,45 i ens dirigíem cap a l’auditori. Vaig preguntar-te si estaves nerviosa i vas dir-me que no. Aparentment no ho semblaves, però jo sabia que sí, i molt... quan estàs nerviosa, no pares de xerrar, de tot i de res, per desfogar-te, i vas passar-te tot el camí xerrant pels descosits!!\nVam aparcar el cotxe i vas penjar-te la teva guitarra a les espatlles. “Ara estic una mica nerviosa, mami!”- Vares dir-me...\nA la porta de l’auditori t’esperava en Rafel, el teu mestre de guitarra... bé, molt més que això... el teu referent, la teva guia, el teu admirador incondicional; us vau somriure, et va picar l’ullet i va obrir-te la porta. Vas respirar profundament i vas entrar.\nDalt de l’escenari, elegant, l’orquestra. El director, dotze músics i dotze instruments (violes, violins, violoncels, flautes travesseres...) estaven esperant la solista per l’assaig. Els teus ulls van obrir-se com a plats!\nEl director va baixar per saludar-te i donar-te la benvinguda; el mateix va fer amb mi, disculpant-se per les hores de l’assaig –“Sé que no són hores per una nena de 8 anys, moltes gràcies pel vostre esforç” –va dir-me.\nAleshores, amb serenitat i aplom, vas treure la guitarra de l’estoig, vas pujar a l’escenari i vas seure davant de l’orquestra, al costat del director.\nAquells nois i noies, de fet homes i dones, et miraven amb tendresa i amb un gran respecte. Veient-los, vaig saber que tu eres tan gran com ells, tot i que vas semblar-me molt feble i menuda... Va fer-se el silenci. El director et parlava, et donava instruccions i tu te l’escoltaves amb atenció. Ell va voler escoltar-te a tu primer, sola. Vas tocar tan sols uns acords i en va tenir suficient. Va donar-te la seva aprovació aixecant el dit polze de la seva mà. En Rafel, orgullós, va aplaudir-te amb la mirada. Els teus ulls brillaven d’emoció.\nA la darrera filera de la sala, expectant, s’asseia un altre professor de l’escola. La seva presència va fer-me més conscient de la magnitud d’aquell assaig. A l’esquerra de l’auditori, dret i amb una càmera de filmar a la mà, en Joan, un altre gran mestre, que no volia perdre’s ni un detall.\nEra el primer cop que orquestra i solista es trobaven, el primer cop que aquell director et dirigia (de fet, no t’havia dirigit mai ningú fins aleshores...), el teu primer cop com a solista, davant aquella magnífica orquestra. “Com deu estar de nerviosa!!” –pensava jo veient tot aquell desplegament-\nI va començar l’assaig. Vas respirar de nou profundament, i les teves notes van començar a fluir, com bombolletes de sabó que omplien l’espai. De fons, la resta d’instruments, que acaronaven dolçament la teva melodia, com si fossin un llit de coixins de pètals de roses, que protegien amorosament la fragilitat de les bombolles... Extraordinari!!\nUn aplaudiment va sentir-se, un cop conclosa l’actuació. Venia de la darrera fila. Va ser llavors quan vas adonar-te de la seva presència. Còmplice, en Rafel et va somriure novament. La resta de músics i el director s’hi van afegir. Semblava que ho havíeu assajat mil cops, va ser fantàstic.\nVan felicitar-te, músics, professors, director... Vaig abraçar-te i, a amb els ulls emocionats, vaig preguntar-te con estaves: “Tinc son!” –vas dir-me-


La Diada definitiva | NacióTarragona\nEl sobiranisme surt al carrer en plena ofensiva judicial de l'Estat per evitar l'1-O, que el Govern considera vigent tot i la suspensió del TC\nLes entitats criden a mobilitzar-se per defensar la consulta vinculant i mantenen que pot ser un dels Onze de Setembre més massius\nOriol March | 11/09/2017 a les 08:06h\nArxivat a: Política, procés català, referèndum, Onze de Setembre, independència, Carles Puigdemont\nLa manifestació de la Diada, l'any passat a Berga. Foto: Martí Albesa\nEl centre de Barcelona torna a ser aquest dilluns a la tarda l'escenari principal de la mobilització sobiranista. El Passeig de Gràcia i el carrer Aragó s'ompliran de tots els colors de l'independentisme amb la vista posada en el referèndum de l'1 d'octubre, formalment suspès pel Tribunal Constitucional (TC) i encara "vigent" pel Govern i la majoria -Junts pel Sí i la CUP- que li dona suport al Parlament. És, possiblement, la Diada definitiva: se celebra en ple pols amb l'Estat i permetrà calibrar quin és el suport de l'1-O al carrer. Tots els actors de l'independentisme assenyalen que la manifestació d'aquest dilluns és la primera part de la consulta vinculant i que serà determinant en el seu èxit.\nSegons han explicat els últims dies l'Assemblea Nacional Catalana (ANC) i Òmnium Cultural, ja hi ha 400.000 inscrits i 1.800 autocars compromesos. "Serà la Diada més festiva de totes", ha assegurat Jordi Sànchez, president de l'ANC. "Serà tot un èxit, que ningú es quedi a casa", ha ressaltat Jordi Cuixart, president d'Òmnium. Els dos coneixen al detall tots els debats previs que han existit entre el PDECat, ERC i la CUP i que han fet perillar els avenços del procés, i ara estan convençuts que l'1-O no afronta cap dificultat que no vingui de la Moncloa i de totes les institucions espanyoles.\nEn certa manera, aquest Onze de Setembre recorda a la tercera Diada massiva, la del 2014. Aquella del "president, posi les urnes" de Carme Forcadell quan faltaven menys de dos mesos pel 9-N. Forcadell era la màxima dirigent de l'ANC, ara és la segona autoritat del país com a presidenta del Parlament, i aquesta setmana ha viscut la seva setmana més complicada amb el debat i votació de les dues lleis de desconnexió. El Govern en ple serà a Barcelona amb l'excepció del conseller d'Interior, Joaquim Forn, que com és habitual en el seu càrrec ha de coordinar el dispositiu de seguretat. Tots els partits sobiranistes es mobilitzaran i Catalunya en Comú, amb Pablo Iglesias, celebrarà un acte propi a Santa Coloma de Gramenet que ha generat molta expectació.\nSi bé la Diada de l'any passat va ser d'impàs, prèvia al canvi en el full de ruta que va suscitar la irrupció del referèndum, aquesta té una transcendència vital per al sobiranisme. Els preparatius de la consulta vinculant segueixen endavant i, tot i que queden incògnites, el Govern preveu que les urnes hi siguin. "Ja no ho poden aturar", sostenen a Palau. Les certeses sobre la votació i les garanties que hi estiguin associades també seran determinants en el paper que hi jugui l'Ajuntament de Barcelona. Els "comuns", que el governen amb el PSC, decidiran en una consulta a partir de l'endemà de la Diada, què faran per l'1-O. Una data que també es juga al carrer, com han demostrat les mobilitzacions dels últims cinc anys.\nÉs la Diada del referèndum. S'hi arriba en un context de setge per part de les forces policials i judicials espanyoles a tot el que faci olor a preparatius de la consulta vinculant. Puigdemont i Junqueras van anunciar el 9 de juny la data i la pregunta de l'1-O i, des d'aquell moment, tot es va accelerar. Els canvis al Govern van ser els protagonistes del mes de juliol i, en aquesta recta final, les dissensions internes sobre el full de ruta han quedat reduïdes a la mínima expressió. El Parlament va aprovar la setmana passada el marc legal de la desconnexió entre crítiques de l'oposició i el Govern no té intenció de fer marxa enrere: considera que la llei del referèndum -suspesa pel TC- és "vigent" i segueix desplegant l'operatiu de l'1-O, com ara les sindicatures territorials. La força de la Diada mesurarà el grau de mobilització independentista i suposarà un nou advertiment a Rajoy, que no es pot tornar a permetre la imatge d'urnes i cues als instituts del 9-N.\nJordi Cuixart, a l'escenari de Barcelona Foto: Josep Maria Montaner\nEl 2016 no va ser un any senzill per al sobiranisme. La CUP va decidir tombar els primers pressupostos de Puigdemont i Junqueras -no en va permetre ni la tramitació- i el president va decidir sotmetre's a una qüestió de confiança per superar la crisi. Això va ser al juny, i el debat parlamentari no arribaria fins a finals de setembre. El president, després de mantenir converses amb tots els sectors de l'independentisme, va apostar pel "referèndum o referèndum". La Diada d'aquell any, celebrada dues setmanes abans que Puigdemont reformulés oficialment el full de ruta, va ser la menys massiva de totes, i també la primera que es descentralitzava: hi ha haver mobilitzacions a Barcelona, Tarragona, Lleida, Salt i Berga.\nMobilització independentista a la Meridiana de Barcelona Foto: ANC\nTot i haver pactat llistes separades, Mas va fer un últim intent per convèncer Junqueras i les entitats un cop CDC havia trencat amb Unió. El president va tornar a posar damunt la taula el plantejament d'una llista que mesclés polítics amb representants de la societat civil, i després d'una ronda de reunions a Palau se'n va acabar sortint. El resultat va ser Junts pel Sí, integrada per CDC, ERC, Demòcrates, MES i independents proposats per tots aquests partits amb Raül Romeva com a cap de llista. La Diada del 2015 es va celebrar en plena campanya electoral de les plebiscitàries i va voler ser la màxima expressió de la transversalitat sobiranista. Es va promoure a la Meridiana i representava tots els colors de les reivindicacions catalanes. Setze dies més tard, Junts pel Sí -62 diputats- i la CUP -10- van obtenir, per primera vegada, una majoria netament independentista al Parlament, tot i no arribar al 50% dels vots. Arrencava així una legislatura convulsa que va tenir la declaració de ruptura del 9-N i la renúncia de Mas a la presidència com a grans fites. A principis de 2016 es formaria un Govern encapçalat per Carles Puigdemont que tenia el repte de reformular el full de ruta, adaptar-lo als equilibris del sobiranisme i també al resultat obtingut a les urnes.\nMuriel Casals i Carme Forcadell, a la V. Foto: Adrià Costa\n"President, posi les urnes!", va exclamar Carme Forcadell a la Plaça de les Glòries. Faltava una mica menys de dos mesos pel 9-N i l'estat de la unitat sobiranista no era precisament òptim, tot i que la manifestació en forma de "V" va tenir un èxit esclatant en omplir la Gran Via i la Diagonal de Barcelona. Mas i Junqueras ja havien tingut diferències en privat -l'aleshores president ja havia posat damunt la taula la celebració d'unes eleccions plebiscitàries amb una llista unitària del sobiranisme com a gran novetat- i existien dubtes sobre l'operatiu de la consulta. L'actual líder del PDECat la va convocar setze dies després de la Diada però, després de la suspensió del Tribunal Constitucional, va impulsar una alternativa -una jornada de participació- que en un primer moment no va generar unanimitat i que finalment l'ha dut a ser inhabilitat i perseguit pel Tribunal de Comptes. De fet, els partits impulsors de la consulta van mantenir tres cimeres -alguna d'elles molt tensa- en què la unitat va trontollar. Finalment, però, la jornada va ser un èxit i hi van participar 2,35 milions de persones. Les desavinences, això sí, van tornar a aparèixer després del 9-N: Mas volia una llista unitària per anar a unes eleccions plebiscitàries el març del 2015, i Junqueras defensava que calia anar per separat. Finalment van acordar convocar-les per al 27 de setembre i anant cadascú amb les seves sigles. Amb el pas dels mesos, aquest plantejament va tornar a variar.\nLa Via Catalana del 2013, al seu pas per Amposta Foto: ACN\nL'ANC i Òmnium es van inspirar en la Via Bàltica per dissenyar la Via Catalana, que va unir el país de baix a dalt amb una cadena humana d'alt valor simbòlic. Les entitats van aconseguir mantenir el grau de mobilització de l'any anterior i posaven pressió al sobiranisme institucional per tal que fes passos concrets cap a la consulta. La resposta política va arribar uns mesos després, amb un acord transversal -CDC, Unió, ERC, ICV, EUiA i la CUP- sobre la pregunta del 9-N: "Vol que Catalunya sigui un Estat independent? I, en cas afirmatiu, vol que aquest Estat sigui independent?". Una doble formulació pensada per incloure els independentistes i, també, la tercera via que -amb matisos- defensaven Unió i els ecosocialistes. Aquell gest d'unitat, concretat el 12 de desembre del 2013, suposava l'arrencada d'un any convuls en què calia anar teixint els passos necessaris perquè la ciutadania es pronunciés sobre quin havia de ser el destí del país.\nArtur Mas i Mariano Rajoy, reunits el 20 de setembre del 2012 a la Moncloa Foto: ACN\n"Catalunya, nou Estat d'Europa" era el lema de la primera -i massiva- manifestació sobiranista a Barcelona. Impulsada per l'Assemblea Nacional Catalana (ANC), que tot just feia uns mesos que s'havia fundat, i Òmnium Cultural -artífex de la resposta ciutadana contra la sentència de l'Estatut de l'any 2010-, va sacsejar els fonaments de la política catalana i va suposar el tret de sortida oficial del procés. Al cap de poques hores, Artur Mas, que en aquell moment era president de la Generalitat, va començar a posar el focus en el nou rumb sobiranista després d'uns primers anys de mandat centrats en l'austeritat i les retallades pressupostàries. Mas es va reunir amb Mariano Rajoy la setmana següent a la Diada, i el president espanyol li va traslladar que no pensava negociar el pacte fiscal. CiU, que en aquell moment encara existia, va aprofitar el context per avançar unes eleccions en les quals va perdre 12 diputats -es va quedar amb 50- i ERC va començar la remuntada de la mà d'Oriol Junqueras. Les dues formacions van arribar a un acord de legislatura amb un punt principal en el programa de Govern: la celebració d'una consulta sobre el futur polític del país.\nManifestació de la Diada a Barcelona del 2016. Foto: Josep M. Montaner


Benimodo convoca l’XI Concurs de Piano per a joves intèrprets “Gabriel Teruel Machí\n18/02/2020 por user\nBenimodo convoca l’XI Concurs de Piano per a joves intèrprets “Gabriel Teruel Machí, que tindrà lloc el 2 i 3 de maig a la Casa de la Cultura.\nBases XI Concurs de Piano Gabriel Teruel Machi – Benimodo (Valencia).pdf(1)\nBases XI Concurso de Piano Gabriel Teruel Machi – Benimodo CASTELLANO.pdf(1)\nPresentació del llibre «Didín Puig. Una dona decidida» a Benimodo\n05/02/2020 por user\n📚 PRESENTACIÓ DEL LLIBRE «Didín Puig. Una dona decidida»\n✅ Paco Teruel, alcalde de Benimodo\n✅ Vicent Climent, autor de l’obra\n✅ Arturo Blasco, editor\n⏰ Divendres, 7 de febrer a les 19:30 hores\n📌 Casa de la Cultura de Benimodo\n📲 “Didín Puig. Una dona decidida” ens mostra, mitjançant aquestes converses, la trajectòria vital d’aquesta dona que té un esperit jove i rebel. Va aprendre valencià en Lo Rat Penat; marxà a París per tal de no fer el Servici Social del franquisme i organitzà el primer concert de Lluís Llach a l’Olympia de la capital francesa. Quan tornà féu classes de valencià en un col·legi religiós, promocionà la nova cançó i treballà a la televisió. Periodista i escriptora, ella es defineix com una dona de poble com Déu mana.\nBenimodo becarà als historiadors que investiguen el seu passat\n18/12/2019 por user\nBenimodo tornarà a becar als historiadors que estudien el seu passat. Així ho ha decidit l’equip de govern que dirigeix Paco Teruel, que va destinar en el seu pressupost una partida de 2.000 euros que s’atorgarà al investigador amb més mèrits dels presentats i que haurà de fer un treball sobre el passat local de Benimodo que es presente en l’Assemblea d’Història de la Ribera que tindrà lloc entre el 23 i el 25 d’octubre de 2020 a Alberic, amb un tema central sobre el patrimoni immaterial de la Ribera, amb les seues festes, tradicions i cultura popular. La beca cobrirà totes les despeses que s’originen amb la confecció i exposició del treball, com el desplaçament, allotjament, manutenció, inscripció i assistència als actes programats. L’ajuntament es presentarà com a col·laborador de l’investigador en l’assemblea.\nEl treball tindrà una extensió mínima de 25 folis. La beca està dotada amb un import de 2.000 euros, que s’abonarà una vegada s’haja finalitzat el treball de recerca. Es concedirà abans del 7 de febrer de 2020. L’ajuntament es reserva el dret a publicar la comunicació en mitjans municipals. En qualsevol cas, el becari haurà de manifestar en l’exposició o per escrit en el text definitiu que es lliurarà al Secretariat Local d’Organització de l’Assemblea d’Història de la Ribera que la comunicació ha gaudit de l’ajuda econòmica de l’Ajuntament de Benimodo. Els requisits dels aspirants seran ser major d’edat i estar en possessió de titulacions universitàries com a doctorat, llicenciatura, grau i/o màster en Geografia, Història, Història de l’Art i Humanitats i el termini de presentació de sol·licituds acabarà el dia 31 de gener de 2020. Serà també obligatori realitzar una conferència a Benimodo en la data que s’acorde entre el beneficiari de la beca i l’ajuntament. La resta de les bases per a la tramitació de la sol·licitud es poden consultar a l’ajuntament.\nL’Assemblea d’Història de la Ribera és una trobada d’estudiosos i investigadors que amb caràcter bianual es desenvolupa a una localitat de la Ribera del Xúquer i que té com a objectiu mostrar als assistents (investigadors, historiadors, arqueòlegs, aficionats a la història, però també a tot el públic assistent que acudeix) quins són les últimes recerques que s’estan desenvolupant sobre la història de les societats pretèrites riberenques. L’Assemblea d’Història de la Ribera ha disposat de l’aval acadèmic de la Universitat de València (UV) i compta amb la col·laboració de l’Acadèmia Valenciana de la Llengua (AVL), fins i tot en les últimes edicions ha sigut oferida com un curs de lliure elecció pel Servei d’Extensió Universitària de l’esmentada universitat.\nArxivat en: Ajudes i Subvencions, Cultura, Noticies\nBenimodo rep el 2020 amb música, cinema i acrobàcies\n11/12/2019 por user\nBenimodo gaudirà d’actes de gran importància durant les festes nadalenques, preparats per una Regidoria de Cultura de l’ajuntament que busca dinamitzar la societat durant les especials jornades de final d’any i oferir espais per a la vida col·lectiva. Així, este dissabte, a partir de les 19 hores, tindrà lloc el circ Tempus Magicus, en el qual es recreen els moments més divertits i els instants més increïbles del món circense. Clowns, números d’acrobàcia, equilibri, màgia i grans il·lusions en un nou circ que no és fàcil d’oblidar a través de huit artistes en escena.\nEl mateix enclavament es convertirà d’ara endavant en seu de la millor música. El diumenge, a partir de les 18 hores, serà el concert que unirà a En Clau de Jazz Big Band de Benimodo i a la Vall d’Uixó Big Band, en un format que sempre fa les delícies dels espectadors. Per part seua, el 20 de desembre a partir de les 20 hores i en la mateixa Casa de la Cultura se celebrarà el concert de piano a càrrec d’Amelia Mihali, guanyadora de la novena edició del concurs de piano per a joves pianistes que se celebra en Benimodo en homenatge a Gabriel Teruel Machí. Mihali també va ser mereixedora del Premi a la Musicalitat en 2018. Per al 28 de desembre s’ha reservat la projecció de la pel·lícula “Ralph trenca internet” a la Casa de la Cultura a partir de les 18 hores. Cinema infantil de Disney.\nTot això abans de l’arribada del nou any que es rebrà amb una especial Nit de Cap d’Any i d’una Cavalcada de Reis Mags que tornarà a unir a totes les famílies de la localitat al voltant de la il·lusió inacabable dels xiquets i xiquetes.\nBenimodo s’adentra al circ amb «Tempus Magicus»\n10/12/2019 por user\nLos momentos más divertidos, los instantes más increíbles. Clowns, números de acrobacia, equilibrio, magia, grandes ilusiones en un nuevo circo que jamás olvidarás.\nOcho artistas en escena que te harán soñar.\nHa llegado el tiempo de poder vivir\nHa llegado el tiempo para descubrir una meta, un objetivo, una quimera, un sueño lleno de emoción.\nHa llegado… TEMPUS MAGICUS!!!!\nConeix la cupletista de Benimodo, Maty Tilson\nMatilde García Bonafé, coneguda artísticament amb el nom Maty Tilson, va nàixer a Benimodo en 1905. Es va obrir pas als teatres com a cupletista (gènere amb text picarest i satíric) en la dècada dels anys vint del segle XX, actuant en els teatres i cabarets del Protectorat Espanyol de Marroc, principalment a Larache i Tetuan. De quan en quan tornava al seu poble natal i aprofitava la instància per a actuar per les millors sales de la comarca, com fou el cas del “Teatro El Siglo” de Carlet. Acabada la Guerra Civil, les conductes catòliques, la moralitat i la censura toparen amb l’expressió artística de les cupletistes i moltes tingueren problemes per a continuar amb la seua carrera.\nA finals dels 40 i als 50, Maty Tilson triomfava en tots els teatres nacionals en qualitat de vedette, com a primera figura dels espectacles de revista. Triomfà a Barcelona, on actuà als teatres Calderón, Bataclan, Paral·lel i Salón Mónaco, així corroborat per la premsa de l’època. També treballà a París i a altres capitals europees. Fou integrant de diverses companyies de varietés, compartint cartell amb els millors artistes del moment. Maty s’anticipà en moltes coses i conductes a les dones del seu temps.\nDesprés d’allunyar-se dels escenaris, es retirà a viure a Benimodo fins que li arribà la mort en 1989. L’Ajuntament de Benimodo li va dedicar un carrer.\nInformació de Rafael López Andrada\nRaúl Alzallu guanya la categoria regna del Concurs de Trompeta de Benimodo\n01/12/2019 por user\nRaúl Alzallu Soria, de Pozo Cañada (localitat de Albacete) ha resultat el guanyador absolut del Concurs de Trompeta per a Joves Intèrprets “Valeriano Machí Esparza”, que visqué este cap de setmana a Benimodo la seua desena edició. Alzallu s’imposà en la categoria regna d’un certamen que reunix cada any a alguns dels millors músics joves del panorama espanyol. En segona posició restà Pablo Zarco Villegas, de Mota del Cuervo (Conca), mentre el tercer lloc el compartiren Juan Linares Almagro de Madrid y Adrián Pastor Cebrián de Paterna. L’ajuntament se centrà enguany en la trompeta i entre els participants es crearen tres grups o categories segons la formació dels músics. Entre els participants que estan cursant tercer o quart de l’ensenyament superior es repartiren 400 euros i una trompeta Stomvi per al primer classificat, 250 per al segon i 100 per al tercer.\nPer part seua, per a la Categoria B (dels estudiants de primer o segon de l’ensenyament superior) s’han previst uns premis de 350 euros i un Upsound (un sistema per a assajar) per al primer, 200 per al segon i 75 per al tercer. Finalitzà primer en la Segona Categoria Francesc Tello Pascual, de Guadassuar, i fou segon Aarón Ibor Ferrando de Cullera.\nFinalment, entre els estudiants de cinqué i sisé de l’ensenyament professional s’entregaran 300 euros i un Upmute al primer, 150 al segon i 50 al tercer. Acabà primer Pablo Llorens Franco, de Godelleta, segon Mario Aguilar Quero, de San Antonio de Benagéver, i tercera (en un premi compartit) Laura Barberà Espí de Benimodo i Andreu García Torres de Guadassuar.\nActuació de dansa a Benimodo\n🗣 Apunteu cita per al pròxim 7 de desembre a les 19:00 h i a la Casa cultura Benimodo\n😍 Tindrà lloc l’actuació de dansa\n✅ Preu de l’entrada5 €\n✅ Venda en l’ajuntament i en taquilla\nLa Unió Musical de Benimodo celebra Santa Cecília amb diversos actes\n15/11/2019 por user\nLa Unió Musical de Benimodo ha organitzar diferents actes a propòsit de la celebració de la festivitat de la seua patrona, Santa Cecília. Així, demà dissabte, 16 de novembre, tindrà lloc a partir de les 10 hores un passa carrer de la Bandeta Infantil i de la Banda Juvenil, acompanyades de tots els alumnes de l’escola de música. Partirà de la Casa de la Música i anirà fins la Plaça Machí. A partir de les 10:30 hores serà una xocolatada per a l’alumnat.\nPer la seua part, a partir de les 20 hores se celebrarà un concert de solistes en el qual participaran Virginia Ortiz Kuba, Natalia Ortiz Kuba, Anna Marqués, Fran Puchalt, Nerea Serrano, Fran Puchalt, Anna Marqués, Josep Armengol, Joaquín Navarro i Iván García Ortega, que estaran acompanyats per Carlos Cortina al piano.\nHi haurà més actes fins el 24 de novembre.\nNova obra de teatre a la Casa de la Cultura de Benimodo\n01/10/2019 por user\nLa Casa de la Cultura de Benimodo acollirà el dia 20 d’octubre l’obra de teatre «3 CAMBRERS».\nBenvinguts al nostre restaurant, un restaurant adaptat als seus paladars. Avui tindrem el plaer de degustar un menú cuinat exclusivament per a vostès: un exquisit assortiment d’històries improvisades, teatre fresc cuinat a l’instant, delícies escèniques per delectar els paladars més exigents. Un espectacle d’improvisació teatral on el públic dóna el títol de les històries que volen vore i els actors les interpreten al moment.\nSom una companyia especialitzada en teatre d’improvisació. En 3 CAMBRERS apostem per elaborar històries divertides, originals i divergents; que beuen de la realitat i dels mons particulars dels nostres actors. La posada en escena emula un restaurant on el públic acudeix per deixar-se sorprendre, escriu en la comanda el títol de l’obra que vol vore i es disposa a que els actors-cambrers li serveixin en safata tota la seua creativitat. Improvisacions al\npunt, tendres, cruixents, amb el toc just de sal, dolces o picants, sempre impredictibles i disposades per fer d’aquesta una experiènciaúnica i d’allò més agradable.


L’Andreu Sempre implica l’administració, el veïnat i les empreses en un projecte solidari perquè “el món també es pot moure des de l’aula” - Alcoi23\nL’Andreu Sempre implica l’administració, el veïnat i les empreses en un projecte solidari perquè “el món també es pot moure des de l’aula”\nLes i els alumnes de 4t de l’ESO de l’assignatura de Valors Ètics de l’IES Andreu Sempre han mobilitzat la comunitat educativa, però també a les veïnes i veïns, en un projecte solidari. Es tracta d’una iniciativa anomenada “UN MAR DE DRETS” que parteix de l’aula, però traspassa les parets del centre educatiu per inundar tot el barri i més enllà.\nAl llarg del curs, a classe, han estudiat l’aprovació a Declaració Universals de Drets Humans de l’ONU, ara fa més de 60 anys, però també han comprovat que estem molt lluny del seus objectius. Per això, han pres la iniciativa de concienciar sobre les seues mancances, al temps que posaven el seu gra de sorra en la millora de les condicions de vida de tots aquells qui ho necessiten, independentment de si estan més prop o més lluny de casa nostra.\nEn primer lloc, han implicat tots els departaments de l’institut, des d’Arts Gràfiques, on han elaborat materials de difusió, fins als de llengües que han donat contingut en valencià, castellà, anglès, francès i fins i tot en àrab als seus propòsit, passant per molts altres.\nDesprés han interpel·lat les mares, els pares, a la resta de l’alumnat i també al professorat perquè demostraren la seua solidaritat, aportant aliments que posteriorment la Creu Roja repartirà a Alcoi i ACNUR als camps de refugiats. La solidaritat no té fronteres ni entén de llengües ni de cultures i la pandèmia de la covid colpeja la nostra economia, però no ens podem oblidar d’aquells qui pateixen injustícies més enllà de les nostres fronteres.\nPer últim, no han volgut que la qüestió quedarà dins de l’Andreu. L’alumnat ha volgut compartir amb el barri el que ha après i vol sumar voluntats. Per això, han demanat l’Associació de Veïnes i Veïns de l’Eixample i a l’Ajuntament que els fera de pont. I han aconseguit que el Mercat de Sant Roc, el Grup Nudisco (EconomyCash), Muro Punt, Textiles Pastor, Escayolas Pepillo, PlasNoteT, Renault Auto Olcina, Estampados Prato i el Grup Torka col·laboraren aportant diners i aliments al projecte.\nAvui, 19 de març amb un petit acte de cloenda, amb les distàncies i les mesures que ens obliga la situació sanitària (per això no us hem pogut convidar a venir) tanquem una tasca il·lusionant. Un projecte que ens fa sentir-nos més prop dels qui pateixen i més fermes en les nostres conviccions de lluitar per una societat més justa. Un prova que el món també es pot moure des de l’aula. Moltes gràcies a totes les qui ho heu fet possible.\nAnteriorLa Comunitat Valenciana supera las 100.000 personas inmunizadas\nSiguienteGuanyar denuncia l’escassa utilitat de les càmeres en el control de la Covid-19


La Vall dels Mumin: instruccions per a un viatge\nJa em perdonareu que avui us parli de la meva família.\nTot i que al replà ja havíem celebrat els 100 anys del naixement de Tove Jansson, les recents edicions en català de l'editorial Cocobooks fan obligada una nova entrada sobre els Mumin.\nSi l'any 2011 La Galera va reeditar dues de les novel·les de Tove Jansson, La família Mumin a l’hivern (que l’editorial ja havia publicat el 1995 amb el títol L’hivern dels trols) i El pare Mumin i el mar, ara Cocobooks ens apropa al català dues importants obres de les seves tires còmiques:\nUna aventura dels Mumin en format còmic i en color, pensada per a infants: La vall dels Mumin es transforma en una selva. Cocobooks, 2014 I un primer volum de la col·lecció completa de les tires còmiques que Tove Jansson va publicar entre 1954 i 1974 al diari londinenc The Evening News, en principi, pensades per a adults. Mumin: la col·lecció completa dels còmics de Tove Jansson. Cocobooks, 2014\nSi a aquestes novetats afegim el treball continuat de l'editorial Siruela, que des del 2006 ha editat en castellà les nou novel·les que l'autora va dedicar als Mumin, i alguna petita joia il·lustrada més que ens ha promès Cocobooks, ja ho tenim tot a punt per a iniciar el nostre viatge cap a la Vall dels Mumin.\nInstruccions per a un viatge a la Vall dels Mumin: cinc bons consells 1. Les traduccions\nTove Jansson (Hèlsinki, 1914-2001) va escriure les aventures dels Mumin en suec. Les novel·les editades per La Galera compten amb la traducció\ndirecta del suec de Meritxell Salvany, mentre que les obres que edita Cocobooks són traducció de l'anglès. Faig aquesta puntualització perquè ningú s'emboliqui amb els noms dels personatges. Mentre que l'edició anglesa manté els noms propers als originals, Salvany ha fet unes adaptacions, al meu entendre, encisadores. Trobareu per exemple que Snufkin, el rodamón filòsof, és el follet del barret o la Senyoreta Snork, xicota del petit Mumin, és l'Esnorqueta. 2. Viatge en companyia Algú em deia que als nois d’avui no els agraden els Mumin. De fet, quan es va llegir La família Mumin a l’hivern (La Galera, 2011) dins el Premi Atrapallibres del CLIJCAT, va rebre una puntuació més aviat modesta per part dels joves lectors.\nQuè voleu que us digui? A la vall dels Mumin és interessant arribar-hi acompanyat de ben petit. Tinc la sensació que es tracta d'universos com els que van crear Beatrix Potter o A.A.Milne. Algú ens ha de presentar els personatges, portar-nos a través de la lectura fins al far del golf de Finlàndia per entendre el neguit i l'humor d'aquesta colla de criatures fantàstiques. Un cop ens hagin enamorat, llegir les seves aventures serà un plaer.\n3. Els personatges Com si es tractés d'un test de personalitat d'aquells de les revistes d'adolescents, no podreu evitar trobar similituds entre els personatges que poblen la Vall dels Mumin i el vostre entorn familiar o professional. La mare Mumin, intel·ligent i noble, sense manar, sempre acaba imposant el seu bon criteri. El pare Mumin, pendent sempre de la seva família, però amb aquell neguit que tenen les persones somiadores que imaginen una vida més emocionant i plena d'aventures.\nEn Mumin, capritxós com qualsevol adolescent, però de bon caràcter, incapaç de dir "No!". Tranquil i prou curiós per deixar-se arrossegar darrere de qualsevol misteri o aventura. La Senyoreta Snork, la xicota d'en Mumin, la trol més romàntica dels boscos escandinaus.\nO les germanes Mymble (o Mymlan) i la petita My, una tan responsable i l'altra tan malcarada. 4. La filosofia A mesura que us endinseu en l'obra de Tove Jansson veureu que darrere les paraules i les aventures que viuen totes aquestes criatures, s'endevina una manera de fer i de pensar d'una autora que va viure sempre segons la màxima de "gaudir a cada instant". A la Vall dels Mumin la manera de ser, els diferents punts de vista de cada un dels personatges sempre són respectats. I sobretot, tota forma i estil de vida són vàlids. És possible viure tots plegats, amb pau i harmonia, amb bona companyia i molts pocs béns materials.\n5. Slow life Ah! I només una advertència final. Si decidiu llançar-vos a l'aventura i viatjar fins als boscos escandinaus poblats per Tove Jansson, no oblideu allò que sap tothom i és profecia: mai es torna igual d'un viatge. Després de conèixer la família Mumin, viureu sempre més amb el neguit de portar una vida massa accelerada, viureu amb la sensació que alguna cosa no esteu fent bé. La vida podria ser molt més fàcil.\nEsteu avisats. Posted in: 1r 1a\nHoola!Sí que havia sentit a parlar dels MUMIN, però no sé perquè no els havia llegit fins ara, però mai és tard. Són una delícia.Tal com dius són SLOW LIFE.Bon Viatge per aquests boscos escandinaus amb la família MUMIN and cia.Bona entrada! MUMIN forever!Imma C.\nFa uns mesos vam comprar el còmic editat per Cocobooks i em va encantar. Es nota que és un llenguatge gràfic d'una altra època i segueix un sistema narrattiu a vegades una mica caòtic, però també és cert que si els dónes temps i avances en la lectura, tal i com dius, acabes submergit en aquest món ple de no-normes i imaginació desbordant. Això de la Slow Life m'ha fet riure molt : )\nDe quan Fernando Alonso era un escriptor de llibre...\nNandibú i el Bestiolari de Joana Raspall\nJa ha sortit la selecció del PJ d'enguany!\nHereus dels Jocs de la fam?\nUnes colònies per a il·lustradors!


Espai Betúlia - CONCEDITS ELS PREMIS LITERARIS CIUTAT DE BADALONA 2020\nLa poeta Maria Montserrat Butxaca Fernández ha estat la guanyadora del 20è Premi Betúlia de Poesia-Memorial Carme Guash, Adrià Aguacil Portillo, del 22è Premi Ciutat de Badalona de Narrativa Juvenil i Jesús Giron Araque, del 13è Premi de Teatre Breu Andreu Solsona. Així ho han decidit els jurats dels Premis Literaris Ciutat de Badalona 2020 que han hagut d’escollir entre un total de 161 obres presentades. L’acte de lliurament dels premis està previst fer-lo durant la tardor.\nEls Premis literaris Ciutat de Badalona consisteixen en la publicació de les obres guanyadores a càrrec de l’Editorial Viena Edicions (narrativa i poesia), Animallibres (narrativa juvenil) i Pont del Petroli (teatre), més una dotació en metàl·lic de 4.000 € per al premi de narrativa, 3 000 € per al premi de poesia, 3.000 € per al premi de narrativa juvenil i 2.000 € per al premi de teatre.\nAquest any s’han presentat un total de 161 obres. D’aquestes, 71 optaven al premi de poesia, 54 al de narrativa, 14 al de narrativa juvenil i 22 obres al premi de teatre.\n29è Premi Ciutat de Badalona de Narrativa – 33è Premi Països Catalans-Solstici d’Estiu\nLa poeta Maria Montserrat Butxaca Fernández ha estat la guanyadora per la seva obra Amfíbia. El jurat ha destacat l’originalitat i el ritme que manté al llarg de l’obra, que sense defugir de la senzillesa (i sense decaure en la simplicitat) la veu que s’intueix al darrere dels versos transita en allò concret i específic amb la voluntat de ser una experiència comuna. Amb referències a Silvia Plath, Felícia Fuster o Alda Merini, seguint, recordant i reconeixent la tradició i el llegat poètic que l’autora ha begut, surt una veu ferma i transparent que s’endinsa al llarg d’aquests versos en un constant balanceig entre l’amor i la quotidianitat.\nMaria Montserrat Butxaca (Puig-reig, 1962) ha obtingut nombrosos premis per la seva obra poètica, com el Premi Caterina Albert i Paradís pel seu primer poemari, Els oracles del silenci (1999), el Ciutat de Tarragona Ramón Comas i Maduell, perÂÂÂÂÂ Els paradisos imperfectesÂÂÂÂÂ (2010), el Premi Bernat Vidal i Tomàs de Santanyí per Angle de deriva (2013), el Jordi Pàmies per La casa de la vida (2014) o el Jacint Verdaguer de poesia per Jardins d’hivern (2017), entre d’altres. És vicepresidenta de l’associació literària «Pensaments i Paraules».\nAdrià Aguacil Portillo, amb l’obra Botiga de vides, ha estat el guanyador d’aquest premi. El jurat ha destacat l’originalitat de la idea que vertebra l’obra i la maduresa narrativa amb un estil fresc i espontani que connecta amb l’empatia juvenil i que convida a la reflexió sobre la hipocresia.\nAdrià Aguacil (Sabadell, 2000) ha fet el batxillerat a l’Institut Pau Vila i actualment cursa Estudis Literaris a la Universitat de Barcelona. Ha fet diversos cursos a Escriptòrium, l’Escola d'Escriptura Creativa de Sabadell. Ha guanyat dues vegades el premi Joan Oliver per a joves del Casal Pere Quart de Sabadell i el Premi Mercè Blanch; tots en la categoria de conte. El 2019 va quedar finalista en el premi Vent de Port de la Casa del sol Ixent de Tremp.\nLa guanyadora d’aquesta categoria ha estat l’obra titulada Ma cherie, de Jesus Giron Araque. El jurat ha destacat l’originalitat amb la que l’autor plateja l’argument a partir d’uns quadres de famosos pintors, que donen peu a una estructura teatral molt ben resolta.\nJesús Giron Araque (Calles, València, 1956) és llicenciat en Geografia i Història i també en Ciències de l’Educació. Jesus Giron repeteix premi a la ciutat de Badalona, ja que l’any passat va guanyar en la categoria de poesia d’aquests mateixos premis. Actualment jubilat, ha estat mestre de primària i professor de valencià en secundària. Ha guanyat diversos premis de poesia entre els quals destaquen el premi de poesia Jaume Bru i Vidal de Sagunt (2015) amb Inventari de fragilitats, i el premi Betúlia de Poesia – Memorial Carme Guasch 2020 amb l’obra El bosc de bambú. Ha participat també en publicacions col·lectives com ara l’Antologia de Poetes de l’Ebre (2009), Degoteig. Poetes & Cia (2018) o El vers als llavis: Homenatge a Carles Salvador (2019). Ha publicat els poemaris Llibre de contemplació (Germania, 2013) i Inventari de fragilitats (Onada Edicions, 2016). Manté el blog de difusió de la poesia, El Cau del Calpurni i forma part del col·lectiu d’escriptors de Camp de Túria, LletrAdeta.\nBadalona, 22 de juny de 2020


Festa de graduació d’ESO i BAT\nEstàs aquí:Inici Notícies Actualitat Festes i celebracions Festa de graduació d’ESO i BAT\nEl 7 de juny, el Centre Cultural Municipal es va omplir amb els familiars i amics dels joves que enguany acaben ESO i Batxillerat a l’Institut.\nEncetà la gala la música de l’orquestra del centre, que interpretà diverses peces preparades especialment per a l’acte, i que serviren per acomiadar els dos alumnes que, després d’haver-ne format part durant sis anys, enguany deixen el grup: la Gemma Ferrer i el Jaume Boada; tots dos van rebre un present com a agraïment per totes les notes que han tocat a l’orquestra.\nTot seguit, fou el moment d’homenatjar els professors que es jubilen enguany: Núria Ventura i Joaquim Duch, que van rebre un ram de flors en nom de tota la comunitat educativa.\nI després d’aquests comiats, Alba Montero i Mireia Cano de 2n de Batxillerat, i Saray Queralt, Palmira Sas, Júlia Pèrez i Andrea Godoy de 1r d’ESO, van ballar diverses peces abans de donar protagonisme als alumnes de 4t d’ESO, que van preparar un recull de fotografies del seu pas per l’Institut. A continuació, Elisenda Armengol llegí un discurs en representació de tots els tutors de 4t d’ESO i 2n de Batxillerat. Aquest emotiu text donà pas a un dels moments més esperats: la recollida d’orles de 4t d’ESO, de mans dels seus tutors. Com a novetat d’enguany, cada grup d’alumnes va llegir un discurs i lliurà un obsequi al seu tutor.\nDesprés es va fer un reconeixement públic als alumnes que han obtingut les millors qualificacions de Batxillerat; el director Jordi Tuset i el cap d’estudis Jordi Serra lliuraren les Matrícules d’Honor a Jaume Boada Ramon, Mariona Montalà Sanahuja, Gemma Ferré Oller i Laura Nolla Sabater. També els acompanyaren en el reconeixement la resta d’alumnes que han obtingut un excel·lent a Batxillerat: Joana Clara López Rull, Adriana Romeo Boada, Joana Aubia Bonachí, Genís Vives Cantero i Jennifer García.\nLes Matrícules d’Honor dels cicles formatius van ser per a Pere Joan Bermejo González, del CFGS d’Automatització i Robòtica Industrial, i Jaime Corbella González, del CFGS d’Activitats Físiques i Esportives.\nTot seguit, arribà el moment dels records i dels discursos: es projectà un vídeo que recollia els desitjos de bona sort del professorat, i els alumnes llegiren un text ple de records i d’agraïments a les famílies i al professorat. A continuació, l’alumnat de batxillerat va pujar a l’escenari a recollir les orles i les bandes de graduació.\nI després de les fotografies de rigor, un parell d’actuacions ben especials: la professora Marta Alonso, acompanyada per alumnes de 2n de Batxillerat, interpretà “Que tinguem sort” de Lluís Llach, i les alumnes Gemma Ferré i Neus Armenjach cantaren “Vaig aprendre” del musical El Petit Príncep.\nLa música va donar pas a les paraules de cloenda del director de l’Institut, Jordi Tuset, amb les quals desitjà molta sort en el futur a l’alumnat que acaba una etapa educativa en el centre.


La reurbanització dels carrers Soledat i Sant Francesc comença el proper dilluns — Ajuntament de Vic\nSou aquí: Inici → Notícies → La reurbanització dels carrers Soledat i Sant Francesc comença el proper dilluns\nLa reurbanització dels carrers Soledat i Sant Francesc comença el proper dilluns\nL’execució de les obres, que tindran una durada aproximada de 5 mesos, s’ha dividit en dues fases. La primera se centrarà al carrer Soledat, i la segona al carrer Sant Francesc\nCruïlla carrer Soledat i carrer Sant Francesc\nEl proper dilluns 12 de març començaran les obres de reurbanització als carrers Soledat (entre carrer Anselm Clavé i carrer Sant Francesc) i carrer Sant Francesc (entre carrer Soledat i carrer Anselm Clavé). En total, la durada estimada de les actuacions és de cinc mesos, aproximadament. La primera fase d’actuació, d’uns 3 mesos aproximadament, se centrarà al carrer Soledat; i la segona fase, prevista en us dos mesos, es treballarà al carrer Sant Francesc.\nEn una sessió informativa ahir al vespre a l’ACVic, Centre d’Arts Contemporànies, la regidora Fabiana Palmero va exposar el detall de les obres i les afectacions al veïnat i comerciants de la zona afectada.\nReunió informativa amb veïnat i comerciants\nAfectacions viàries de la primera fase (3 mesos, aproximadament)\nQuedarà prohibit el pas de vehicles en aquest tram.\nEls usuaris d’aparcaments podran utilitzar-los fora d’hores de treball (de 8 del matí a 7 de la tarda) i mentre no es treballi davant del seu gual. En cas que es treballi davant del gual no s’hi podrà accedir.\nLes incidències s’aniran comunicant mitjançant un cartell col·locat a la porta d’accés per poder estar informat del desenvolupament de les obres.\nS’invertirà el sentit de circulació en el tram afectat per les obres per permetre la sortida i entrada als vehicles. Només hi podran accedir-hi veïns, veïnes i serveis\nRecorreguts alternatius durant les obres\nAfectació viària de la segona fase (2 mesos, aproximadament)\nEs restablirà el trànsit, que passarà a ser igual que abans de les obres.\nAfectació de la recollida de residus durant el període de les obres\nAl llarg dels cinc mesos de durada de les obres, els contenidors de deixalles de totes les fraccions es desplaçaran a l’inici del carrer de l’Hospital del Cloquer, per tal que es puguin utilitzar com fins ara, separant degudament els residus.


-Atenció al soci\n-Ofertes i descomptes\nA dintre de Lliga Catalana neix el curs “Màsters” per a totes aquelles mares, pares o adults amb un bon nivell d’esquí que vulguin millorar la tècnica tant en esquí lliure com en traçat. A més de provar l’adrenalina de baixar un traçat de Gegant i Eslàlom en aquest curs aprendran a autocorregir-se i a analitzar els vídeos de les propies baixades. Es participarà (per als que ho vulguin) a algunes competicions open. També es treballarà la tècnica en freeride i freestyle.\nEntrenareu a Port Ainé amb els entrenadors de lliga catalana. Això significa que durant els dies d’entrenaments, a més de tècnica d’esquí lliure, tindreu un traçat màster on entrenar i vídeo-correccions in situ.\nÉs imprescindible tenir un bon nivell d’esquí.\nMasters: (4h/12 dies)\nA partir de 20 anys.\nDes del 08 de gener fins al 26 de març\nHorari: de 09h a 13h.